مارگوٹ روبی

مارگوٹ ایلیز روبی ایک آسٹریلوی اداکارہ اور فلم پروڈیوسر ہیں جو 2 جولائی 1990 میں پیدا ہوئیں۔انھیں دو اکیڈمی ایوارڈ اور پانچ بافتا برٹش اکیڈیمی فلم اعزازات کے لیے نامزد کیا گیا۔ 2017 میں، ٹائم رسالہ نے انھیں دنیا کی سو با اثر شخصیات میں شامل کیا اور 2019 میں ، وہ دنیا کی سب سے زیادہ معاوضہ حاصل کرنے والی اداکاراوں میں شامل تھیں۔

رربی نے سومرسیٹ کالج سے ڈراما کی تعلیم حاصل کی اور سوپ اوپرا نے برز (2008–2011) میں کام کرنے سے قبل، 2000 کی دہائی کے آخر میں آسٹریلوی آزاد فلموں سے اپنے کیرئیر کی شروعات کی۔ امریکا منتقل ہونے کے بعد ، انھیں امریکی نشریاتی ادارے کی ڈراما سیریز پین ایم (2011–2012) میں کاسٹ کیا گیا اور مارٹن اسکورسی کی مزاحیہ فلم دی ولف آف وال اسٹریٹ (2013) میں انھوں نے بہترین کردار ادا کیا۔ روبی نے فوکس (2015) میں ایک گرفٹر، دی لیجنڈ آف ٹارزن (2016) میں جین پورٹر اور ڈی سی توسیع شدہ یونیورس کے ساتھ سوسائیڈ اسکواڈ میں ہارلی کوئن کا کردار ادا کرکے اپنی پروفائل کو بہتر بنایا۔

روبی نے ٹونیا ہارڈنگ کی زندگی کی عکاسی کرنے والی فلم آئی، ٹونیا (2017) میں فیگر اسکیٹنگ کا کردار نبھانے پر انھوں نے خوب داد سمیٹی اور انھیں بافتا ایوارڈز اور بہترین اداکارہ کے اکیڈیمی ایوارڈ کے لیے نامزد کیا گیا۔ تاریخی ڈراما میری کوئین آف اسکوٹ (2018) میں ایلزبیتھ اول، مزاحیہ ڈراما ونس اپ آن آ ٹائم ان ہالی وڈ (2019) میں شیرون ٹیٹ اور بامب شیل (2019) میں فوکس نیوز کی ایک غیر حقیقی ملازم کا کردار ادا کرنے پر ان کے لیے تعریفوں کا سلسلہ جاری رہا۔ انھیں تینوں کرداروں میں بافتا ایوارڈز کے لیے نامزد کیا گیا اور آخری کردار کے لیے الیڈیمی ایوارڈ برائے بہترین معاون اداکارہ کے لیے نامزدگی حاصل کی۔

روبی نے فلم ڈائریکٹر ٹام ایکرلے سے شادی کی ہے۔ وہ پروڈکشن کمپنی لکی چیپ انٹرٹینمنٹ کے بانیوں میں سے ہیں جس کے تحت انھوں نے اپنی کچھ فلمیں اور ٹیلی ویژن سیریز ڈول فیس (2019) پروڈیوس کی ہے۔

 ابتدائی زندگی 
مارگوٹ ایلس روبی 2 جولائی 1990 میں ڈلبے، کوئینز لینڈ میں پیدا ہوئیں اور گولڈ کوسٹ ہنٹر لینڈ میں پلی بڑھیں۔ ان کے والدین میں ایک فزیو تھریپسٹ ساری کیسلر اور سابقہ فارم مالک ڈوگ روبی شامل ہیں۔ وہ تین بھائی بہن ہیں جن میں بھائی لاچن اور کیمرون اور ایک بہن انیا شامل ہیں۔  روبی ایک فارم پر پلی بڑھی, جہاں وہ اور اس کے بہن بھائیوں کو ان کی ماں نے اکیلا پالا، ان کا اپنے والد سے رابطہ بہت کم تھا۔  گذر بسر کرنے کے لیے، روبی نے 16 سال کی عمر میں بیک وقت تین ملازمتیں کیں، بار پر کھڑے ہونا، گھروں کی صفائی کرنا اور سب وے پر کام کرنا انھوں نے ڈراما اسکول میں پڑھا اور سومر سیٹ کالج سے گریجویشن کی۔ 17 سال کی عمر میں، روبی پیشہ ورانہ طور پر اداکاری کرنے کے لیے ملبورن منتقل ہوگئیں۔ 

 حوالہ جات 

زمرہ:آسٹریلوی خواتین فلم پروڈیوسرز
زمرہ:آسٹریلوی فلمی اداکارائیں
زمرہ:اکیسویں صدی کی آسٹریلوی اداکارائیں
زمرہ:ریاستہائے متحدہ میں آسٹریلوی تارکین وطن
زمرہ:مملکت متحدہ میں آسٹریلوی تارکین وطن
زمرہ:بقید حیات شخصیات
زمرہ:1990ء کی پیدائشیں
زمرہ:آسٹریلوی صوتی اداکارائیں
زمرہ:آسٹریلوی ٹیلی ویژن اداکارائیں
زمرہ:لاس اینجلس کی اداکارائیں
زمرہ:بانیان آسٹریلوی کمپنی
زمرہ:آسٹریلوی خواتین بانیان کمپنی
زمرہ:آسٹریلیا کے ایل جی بی ٹی حقوق فعالیت پسند
زمرہ:آسٹریلوی حامی حقوق نسواں
زمرہ:ویکی ڈیٹا سے مختلف مختصر وضاحت